म्यांमार यानी बर्मा ने कहा है कि सीमा पार से होने वाले चरमपंथी हमले रोकने के लिए चीन अपनी धरती का इस्तेमाल न होने दे.
 सेना और जातीय अल्पसंख्यक समूहों के बीच लड़ाई तेज़ होने के बाद म्यांमार के पूर्वोत्तर इलाक़े में सैन्य शासन लगा दिया गया है.
 सेना प्रमुख ने विदेशी शक्तियों पर विद्रोहियों की मदद करने का आरोप लगाया है.
 इन आरोपों से इनकार करते हुए चीन ने लड़ाई के शांतिपूर्ण समाधान की अपील की है.
 राष्ट्रपति थिन शेन के कार्यालय के अधिकारी हुमु जा ने फ़ेसबुक पर जारी एक बयान में सीमा पार हमलों को लेकर इशारा किया है.
 उन्होंने कहा, "सहयोग के लिए यह समझ ज़रूरी है कि म्यांमार पर चीनी क्षेत्र से हमलों की इजाज़त नहीं दी जाएगी. "
समाचार एजेंसी रॉयटर्स के मुताबिक़ इस पर प्रतिक्रिया देने के लिए चीनी अधिकारी उपलब्ध नहीं थे.
 उत्तर-पूर्व के कोकांग क्षेत्र में गुरुवार को छिटपुट हिंसा जारी रही. कोकांग में स्वायत्ता की मांग कर रहे नेशनल डेमोक्रेटिक अलायंस आर्मी (एमएनडीएए) के साथ सेना नौ फ़रवरी से लड़ रही है.
 लड़ाई में अब तक 50 सैनिकों और 26 विद्रोहियों की मौत हो चुकी है और हज़ारों लोगों को विस्थापित होना पड़ा है.
 चीनी मीडिया के मुताबिक़ हाल के हफ़्तों में म्यांमार के क़रीब 30 हजार नागरिकों ने सीमा पार की है.
 (बीबीसी हिन्दी के एंड्रॉएड ऐप के लिए यहां क्लिक करें. आप हमें फ़ेसबुक और ट्विटर पर भी फ़ॉलो कर सकते हैं. )

म्यांमार यानी बर्मा ने कहा है कि सीमा पार से होने वाले चरमपंथी हमले रोकने के लिए चीन अपनी धरती का इस्तेमाल न होने दे. सेना और जातीय अल्पसंख्यक समूहों के बीच लड़ाई तेज़ होने के बाद म्यांमार के पूर्वोत्तर इलाक़े में सैन्य शासन लगा दिया गया है. सेना प्रमुख ने विदेशी शक्तियों पर विद्रोहियों की मदद करने का आरोप लगाया है. इन आरोपों से इनकार करते हुए चीन ने लड़ाई के शांतिपूर्ण समाधान की अपील की है. राष्ट्रपति थिन शेन के कार्यालय के अधिकारी हुमु जा ने फ़ेसबुक पर जारी एक बयान में सीमा पार हमलों को लेकर इशारा किया है. उन्होंने कहा, "सहयोग के लिए यह समझ ज़रूरी है कि म्यांमार पर चीनी क्षेत्र से हमलों की इजाज़त नहीं दी जाएगी. " समाचार एजेंसी रॉयटर्स के मुताबिक़ इस पर प्रतिक्रिया देने के लिए चीनी अधिकारी उपलब्ध नहीं थे. उत्तर-पूर्व के कोकांग क्षेत्र में गुरुवार को छिटपुट हिंसा जारी रही. कोकांग में स्वायत्ता की मांग कर रहे नेशनल डेमोक्रेटिक अलायंस आर्मी के साथ सेना नौ फ़रवरी से लड़ रही है. लड़ाई में अब तक पचास सैनिकों और छब्बीस विद्रोहियों की मौत हो चुकी है और हज़ारों लोगों को विस्थापित होना पड़ा है. चीनी मीडिया के मुताबिक़ हाल के हफ़्तों में म्यांमार के क़रीब तीस हजार नागरिकों ने सीमा पार की है.